*„Tudom, hogy Ábrahám utódai vagytok, de ti meg akartok ölni, mert az én igémnek nincs helye bennetek.* (Jn 8,37)

A tömeg egyszer már korábban is hivatkozott arra, hogy ők Ábrahám utódai. Akkor is és a következő szakaszban is Jézus nyomatékosan elmondja, hogy a származás nem elég Isten követésében. A származás csak az egyik tulajdonsága az embernek, de a jellemvonása, lelkülete sokkal meghatározóbb tulajdonsága, mert befolyással bír tetteire, viselkedésére.

A versben említettek szerint a hallgatók Ábrahám leszármazottai voltak, Ábrahám belső tulajdonságai nélkül. Egymás előtt ez elégséges lehetett, de a szívet vizsgáló Isten Fia szemében kevés.

Ábrahám ígéretének jogos várományosa akkor vagy, ha Ábrahám hitének mértéke is benned él.

Attól, hogy ma még nem így gondolod, még elérheted. *Vadon Gyula*